Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 4. A környezetvédelmi felügyelőségek által beszedett bírságok felhasználásáról az egyes elkülönített állami pénzalapokról szóló 1992. évi LXXXIII. törvény, valamint a környezetvédelmi törvény rendelkezik. Eszerint az ilyen címen befolyó összeg 70%-a a környezetvédelmi és területfejlesztési
Paragraph Index: 1087

3. A környezetvédelmi szabályok betartásával kapcsolatos ellenőrző tevékenysége során a felügyelőségek számos olyan adat birtokába kerülnek, melyeknek nyilvánosságra kerülése a vizsgált cég üzleti pozícióját jelentősen befolyásolná, amelyeket tehát az érintett üzleti titokként kíván kezelni. A tisztességtelen piaci magatartásról szóló 1990. évi LXXXVI. törvény 5. § (3) bekezdése szerint üzleti titok minden olyan, a gazdálkodással összefüggő tény, információ, megoldás vagy adat, amelynek titokban maradásához az érintettnek méltányolható érdeke fűződik. Az üzleti titok jogintézménye a piaci verseny védelmét szolgáló eszköz. A vállalkozó joga üzleti titkainak védelmére nem korlátozhatatlan jog. A környezetvédelmi jogszabályok és egyéb előírások megszegésével előidézett veszélyek, valamint az állam illetékes szervei által az ilyen ügyekben hozott döntések megismerhetősége a polgárok alkotmányban biztosított információszabadságának része oly annyira, hogy ezt a jogot még azok a jogrendszerek is elismerik, amelyek általános szinten nem biztosítják az információszabadságot. Az üzleti vállalkozások működésével kapcsolatos adatok meghatározott körének nyilvánosságra kerülése tehát közérdek. A vállalkozások jogszerű működésének ellenőrzésére hivatott hatóságok elmarasztaló határozata közérdekű adat. Különösen igaz ez a környezetvédelem területén. A hatályos jogszabályok előírásait megsértő, a környezetet súlyosan károsító tevékenységgel kapcsolatos információk nemcsak azért „minősítetten közérdekű” adatok, mert az ilyen tevékenység hatásai országhatárokra tekintet nélkül mindenkit sújthatnak, a még meg sem született generációkat is ideérte, hanem mert az esetek jelentős hányadában visszafordíthatatlan károsodást, vagy csak kivételesen nagy költségráfordítással helyrehozható károkat jelent. Az üzleti titokra való hivatkozás nem nyújthat menedéket a törvény megsértői számára. IV. Ajánlás A személyes adatok védelméről és a közérdekű adatok

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes